b'\n_START_ARTICLE_\nLedenjak Jostedalsbreen\n_START_PARAGRAPH_\nLedenjak Jostedalsbreen je najve\xc4\x87i ledenjak u Norve\xc5\xa1koj, ali ujedno i najve\xc4\x87i ledenjak u kontinentalnoj Europi. Smje\xc5\xa1ten je sjeverno od podru\xc4\x8dja Bergen i Sognefjord, u norve\xc5\xa1kom okrugu Sogn og Fjordane. Ledenjak Jostedalsbreen se nalazi u op\xc4\x87inama Luster, Balestrand, J\xc3\xb8lster i Stryn. Najvi\xc5\xa1i vrh je u podru\xc4\x8dju Lodalsk\xc3\xa5pa, s nadmorskom visinom od 2 083 metra, dok je najvi\xc5\xa1a to\xc4\x8dka samog ledenjaka H\xc3\xb8gste Breakulen s nadmorskom visinom od 1 957 metara. Dijelovi ledenjaka se granaju u doline (oko 50 grana), kao na primjer B\xc3\xb8yabreen (u mjestu Fj\xc3\xa6rland) i Nigardsbreen, koji se nalaze na nadmorskoj visini od oko 300 metara. Ukupna povr\xc5\xa1ina ledenjaka je 487 km\xc2\xb2. Najdeblji dio ledenjaka je 600 metara. Duljina ledenjaka je oko 60 kilometara i pokriva polovinu nacionalnog parka Jostedalsbreen, koji je osnovan 1991._NEWLINE_Ledenjak se odr\xc5\xbeava zbog velike koli\xc4\x8dine oborina snijega u tom podru\xc4\x8dju, a ne zbog hladnih temperatura. To zna\xc4\x8di da ledenjak ima veliki iznos topljenja leda u svom podno\xc5\xbeju. 2006. je jedna grana ledenjaka (Briksdalsbreen) izgubila 50 metara leda u visini, za samo par mjeseci. Nedavna mjerenja su pokazala da se ledenjak povukao 146 metara u podru\xc4\x8dju Briksdalsbreena, \xc5\xa1to ukazuje na pove\xc4\x87ano topljenje ledenjaka zbog globalnog zatopljenja. Muzej ledenjaka Fj\xc3\xa6rland organizira posjete ledenjaku razli\xc4\x8ditih duljina I stupnja te\xc5\xbeine.'